cyanic-selkie/wikianc huggingface dataset:
Ølets historie
Tidlig øl
Øl ble viktig for alle korndyrkende sivilisasjoner i antikken, også Egypt, faktisk så viktig at antropologen og bryggeriarbeideren James Death i 1886 fremla en teori i boken The Beer of the Bible at mannaen fra himmelen som Gud ga israelittene var et brødbasert, grøtlignende øl kaltwusa. Den moderne antropologen Alan Eames mener at «øl var drivkraften som førte til at nomadene ble landsbyboere ... det var appetitten på råstoff til øl som resulterte i korndyrking, permanente bosetninger og jordbruk.»
I det tidlige Romerriket var ølet viktig, men under den romerske republikk erstattet vinen ølet som den foretrukne alkoholdrikken. Øl ble etterhvert sett på som en drikk for barbarer, Tacitus skrev nedsettende om ølet som ble brygget av germanerne på den tiden.
Trakerne drakk også øl brygget på rug, helt fra det 5. århundre f.Kr., skal vi tro Hellanikus av Lesbos. Deres navn på øl var brutos, eller brytos.
Europa i middelalderen
Øl var en av de vanligste drikkene i middelalderen. Det ble drukket daglig i alle sosiale lag i Nord- og Øst-Europa hvor dyrking av druer var vanskelig eller umulig. Selv om vin av varierende kvalitet var den vanligste drikken i sør, var øl fortsatt populært i de lavere klassene. Siden det aldri var noen garanti for at vannet var rent, ble alkoholholdige drikker populære fordi de hadde blitt kokt som en del av bryggingsprosessen. Øl sto også for en stor del av det daglige kaloriinntaket i de nordlige regionene. I England og Nederlandene var det årlige konsumet per person oppe i 275–300 liter i senmiddelalderen, og øl ble drukket til alle måltider. Selv om øl var en av de mest populære drikkene i Europa ble det sett på av vitenskapsmenn som usunt. Dette var sannsynligvis fordi de gamle grekerne og middelalderens arabiske leger hadde liten erfaring med drikken. I 1256 beskrev legen Aldobrandino av Siena øl med følgende ord:
Bruken av humle i øl ble beskrevet allerede i 822 av en Karolingisk abbed, og igjen i 1067 av abbedisse Hildegard von Bingen: «Om man skal lage øl av havre lages det med humle.» Smakssetting av øl med humle ble likevel bare gradvis tatt i bruk på grunn av vanskelighetene med å finne fram til de rette blandingsforholdene. Før man oppdaget humlens anvendelighet i ølbryggingen, ble øl smakssatt med forskjellige urter. Disse urtene hadde ikke den samme konserveringsevnen som humle, og sluttproduktet holdt seg ikke lenge og ble derfor drukket raskt etter brygging. En annen metode for å sørge for at ølet holdt seg lengre var å øke alkoholgehalten, men dette var dyrere og ga ølet den bieffekten at man ble for raskt beruset. I tidlig middelalder ble øl brygget først og fremst i klostre og i mindre skala av hver enkelt husholdning. Mot høymiddelalderen tok bryggerier i de voksende byene i nordre Tyskland gradvis over det meste av ølproduksjonen. Bryggeriene var ofte relativt små foretak med 8-10 ansatte, men fast produksjon betød at man kunne investere i bedre utstyr og eksperimentere med nye oppskrifter og bryggeriteknikker. Den nordtyske produksjonen spredte seg til Holland på 1300-tallet, og siden videre til Flandern og Brabant og nådde England sent på 1400-tallet. Øl med humle ble meget populært i de siste årtiene av senmiddelalderen. Når man perfeksjonerte bruken av humle kunne øl holde seg i seks måneder eller mer, og dette gjorde at man kunne sette i gang en omfattende eksport.
I Norge ble det sett på som en kristenplikt å brygge øl. Det kunne også resultere i bøter om man ikke deltok i drikkegilder, bare nattverd og skriftemål var godkjente unnskyldninger. Også prester skulle drikke øl, og dersom folk ikke ble fulle brakte det skam over den som hadde brygget ølet fordi det ikke var sterkt nok.
Det moderne Europa
I Europa forble ølbrygging lenge en aktivitet i hjemmene. Det eldste bryggeriet som fortsatt er i drift er Weihenstephan, et tidligere klosterbryggeri i nærheten av Freising i Tyskland, som sannsynligvis begynte å brygge øl allerede i 768. Bryggerivirksomhet ble likevel ikke vanlig før klostre og puber begynte å produsere øl på 1300- og 1400-tallet. Det eldste bryggeriet i Norge som fortsatt er i drift er Aass Bryggeri i Drammen som ble startet i 1834.
Lover som skulle sørge for at humle ble brukt i øl ble innført i England i det 14. århundre, og andre land fulgte etter. Norge fikk ikke slike lover før «Renhetsloven» trådte i kraft 12. oktober 1857. Den norske loven hadde sin opprinnelse i det tyske «Reinheitsgebot» fra 1516. Begge disse lovene sier at det ikke må brukes andre råstoffer til fremstilling av øl enn de klassiske: Byggmalt, humle og vann. Gjær ble først senere tatt inn i loven. Den norske bestemmelsen ble bekreftet i «Lov om tilvirkning, innførsel og beskatning av øl» av 1912. I 1987 ble renhetsloven opphevet i Tyskland og i 1994 i Norge, men fremdeles (2005) brygger de fleste norske bryggerier sitt øl kun på de fire klassiske ingrediensene. Enkelte har tatt i bruk billigere ingredienser som ris, mais eller sukker til erstatning av noe av maltet.
Fram til relativt nylig har det meste av ølet som ble brygget vært det vi i dag kaller ale. Lagerølet ble oppdaget ved et uhell i det 16. århundre da øl ble lagret i kjølige grotter i lengre perioder. I dag er lagerølet langt mer populært enn ale.
Den industrielle revolusjonen skulle også få innvirkning på ølbryggingen. Som en følge av forbedringer i effektiviteten til dampmaskinen i 1765 ble industrialiseringen av øl en realitet. Introduksjonen av termometeret i 1760 og hydrometeret i 1770 førte med seg ytterligere innovasjoner. Bryggeriene kunne da øke effektiviteten ytterligere.
Videre førte forbedrete metoder for tørking av malten til en kraftig reduksjon av røyksmaken i ølet. Tidligere, da malten ble tørket over åpne ildsteder kunne ølet til tider ha en så kraftig røyksmak at det bare kunne drikkes av «de desperate».
Oppdagelsen av gjærets rolle i fermenteringen av Louis Pasteur i 1857 ga bryggerne metoder for å forhindre at ølet ble surnet av uønskede mikroorganismer.
Moderne øl
Før forbudstiden var det tusenvis av bryggerier i USA, som for det meste brygget tyngre, europeiske øltyper. Fra 1920 og utover gikk de fleste av disse dukken, noen få overlevde ved å gå over til å produsere brus og andre produkter. Smuglerøl ble ofte vannet ut for å øke profitten, og slik begynte trenden som har fortsatt fram til i dag med at amerikanerne foretrekker lettere og lysere øl. Den delen av det amerikanske markedet som foretrekker kraftigere øl betjenes enten av mikrobryggerier eller import fra utlandet.
I mange land har bryggerier som begynte som små familieforetak vokst seg til store, ofte multinasjonale, selskaper. I noen tilfeller har dette ført til dårligere utvalg av ølsorter og også lavere kvalitet i et forsøk på å øke profitten, men de fleste bryggerier setter sin stolthet i å produsere kvalitetsøl.
Lunde (Nome)
Lunde er et tettsted i Nome kommune i Vestfold og Telemark, og en tidligere selvstendig kommune i Telemark. Tettstedet har innbyggere per 1. januar, og ligger omtrent 11 kilometer fra Ulefoss, 15 kilometer fra Bø i Telemark og 40 kilometer fra Skien. Lunde var før 1866/1867 en del av Bø prestegjeld og kommune, og ble i 1866/1867 skilt ut som eget prestegjeld og kommune. I 1964 ble Lunde kommune slått sammen med Holla kommune under navnet Nome kommune.
Stedet
Lunde stasjon ligger langs Sørlandsbanen. Sørlandsbanen knytter Lunde til Kristiansand, Stavanger og Oslo. Riksvei 359 fra Ulefoss til Bø i Telemark går gjennom Lunde.
Lunde er det eneste stedet i Norge der en riksveg (Rv359), en jernbane (Sørlandsbanen) og en kanal Bandak–Norsjøkanalen møtes / krysser hverandre. Bandakkanalen er den nyeste (1892) og lengste delen av Telemarkskanalen.
King Oliver
Joe «King» Oliver (født 19. desember 1881, Louisiana, død 10. april 1938, Savannah, Georgia). King Oliver var født i Aben i Louisiana, men flyttet tidlig til New Orleans.
King Oliver var Louis Armstrongs mentor. Oliver veiledet Louis og lærte han alt om Jazzen. Oliver ble Louis idol og Louis kalte han for Papa Joe. King Oliver er en viktig person i den gamle jazzen, og når mange snakker om Hot Jazz refererer de til hans måte å improvisere på.
Oliver startet å spille Jazz i New Orleans i 1908, og på den tiden var han medlem av band som The Olympia, The Onward Brass Band, The Original Superior and the Eagle Band. Han jobbet ofte i Kid Orys band og i 1917 fikk han kallenavnet «King» av lederen i bandet.
I 1919 flyttet han til Chicago sammen med Bill Johnsons The Original Creole Orchestra på Dreamland Ballroom. Han for på turne med bandet, men da han kom tilbake til Chicago i 1922 startet han King Oliver’s Creole Jazz Band på Lincoln Gardens (459 East 31st Street). Oliver bandet besto av Louis Armstrong, Johnny Dodds, Honore Dutrey, Lil Hardin og Baby Dodds.
Uheldigvis falt bandet fra hverandre i 1924, og Oliver startet å gjøre duetter med pianisten Jelly Roll Morton. Senere tok han over bandet til Dave Peyton i 1925, og navnga det The Dixie Syncopators. Oliver flyttet bandet til New York i 1927.
Han var også berømt for sin kjærlighet for sukker sandwicher, dette førte til problemer som gjorde det vondt å spille kornett. Og på toppen av det led han av en dårlig rygg. I 1929 overtok Luis Russell The Dixie Syncopators og byttet navn til Luis Russell and his Orchestra. Oliver fortsatte med innspillingen av plater til 1931, men han ble fort et glemt navn. Han fortsatte med turneer i sør med forskjellige grupper, helt til han ble blakk og slo seg ned i Georgia, hvor han jobbet som dørvokter til sin død i 1938.
I dag er King Oliver husket ikke bare for sin klassiske Creole Jazz Band melodier, men også for sin briljante kornett spilling og hans mange komposisjoner, som f.eks. Dippermouth Blues, Canal Street Blues, Doctor Jazz, Riverside Blues, Sweet Like This, Too Late, og Camp Meeting Blues.
Partidul Conservator
Partidul Conservator («Det konservative partiet», PC) var et konservativt politisk parti i Romania. Partiet blei danna i 1991 etter kommunistregimets fall under navnet Partidul Umanist Român («Det rumenske humanistiske partiet», PUR, og skiftet navn i mai 2005. Fra 2005 til 2006 var partiet med i landets regjering.
Partiet arbeidet for å fremme tradisjon og familieverdier, var imot homofilt samliv og henvendte seg til middelklassen og spesielt eiere av små og mellomstore bedrifter. Opprinnelig var partiet mer sosialliberalt og sentrumsorientert, men navneskiftet reflekterte en dreiing mot høyre.
I 2015 gikk partiet sammen med Partidul Liberal Reformator (PLR) og dannet partiet Alliansen av liberale og demokrater (ALDE).
EM i friidrett 1994
EM i friidrett 1994 ble arrangert 7. til 14. august 1994 i Helsingfors. Konkurransene ble arrangert på Olympiastadion fra 1952.
Tekniske øvelser
Forkortelser
Habib Miyan
Habib Miyan (født 1870?, død 19. august 2008) var en mann i India som hevdet at han var verdens eldste levende menneske.
Han påstod å være født enten i 1869, 1872 eller 1878. Man har ikke kunnet gi noen tilfredsstillende dokumentasjon på hans høye alder. Hvis han var født i 1878, ville han virkelig være 122 år gammel og verdens eldste menneske ved sin død.
Det ble sagt at han hadde spilt i et orkester for en raja i Jaipur, til han sluttet på 1930-tallet.
Romanisering
Romanisering eller latinisering er en prosess hvor ord og språk som vanligvis benytter andre alfabeter eller tegnsystemer enn det latinske, konverteres/translittereres til latinske bokstaver slik at folk som ikke kjenner kildespråket kan lese språkets lyder.
Eksempler på romaniseringssystemer
For japansk skrift:
For kinesisk (mandarin):
For kinesisk skrift:
Metoder
Romanizare
CSV
En kommaseparert fil, på engelsk comma-separated values (CSV), er et filformat brukt for å lagre tabellarisk data hvor nummer og tekst lagres i ren tekstform som kan leses i et tekstredigeringsverktøy. Linjene i tekstfilen representerer radene i en tabell, og kommaene i en linje deler det som er felter i en tabellrad. Dersom verdiene inneholder komma tillates det å bruke et annet skilletegn som f.eks. mellomrom, tabulatortegn eller semikolon og fortsatt kalle formatet for CSV. Slike filer kan generelt kalles for tekstfiler med skilletegn (delimiter-separated values).
Eksempel på en amerikansk / britisk CSV-fil (hvor desimaltegnet er et punktum og komma brukes for å separere verdier):
Year,Make,Model,Length 1997,Ford,E350,2.34 2000,Mercury,Cougar,2.38
Eksempel på norsk CSV-fil (hvor desimaltegnet er et komma og semikolon brukes for å separere verdier):
År;Produsent;Modell;Lengde 1997;Ford;E350;2,34 2000;Mercury;Cougar;2,38
Edgard Varèse
Edgar(d) Victor Achille Charles Varèse (født 22. desember 1883, død 6. november 1965) var en fransk-amerikansk komponist og dirigent som tok i bruk støy og gav det en sentral plassering i verkene sine. På denne måten forberedte han anvendelsen av de nye elektroniske instrumentene i den klassiske musikken. Varèse så på musikk som organisert lyd, der alle lyder kunne brukes i komposisjonsprosessen. Rytmikken ble det viktigste elementet i musikken hans, og slagverkfamilien har en fremtredende plass. Dette kommer særlig fram i hans mest kjente verk, Ionisation (1931). Orkesteret han benytter i denne komposisjonen består av tretten musikere som alle spiller ulike slagverkinstrumenter, til sammen 37, i tillegg til to sirener. Varèse tok i bruk blant annet elektronikk i verkene sine.
Støy er likevel ikke alene et dekkende begrep i Varèses eget musikalske univers, men en kontrast mot det etablerte melodiøse og forutsigbare, slik de amerikanske artistene Frank Zappa, Don Van Vliet og Tom Waits i sine seneste produksjoner, har videreført.
Musikk og påvirkning
Nesten alle Varèses verk fra den tidlige skaperperioden, dvs. før han bosatte seg i USA i 1915, regnes som tapt, mange ble destruert av ham selv. Bare seksten verk med en samlet spilletid på rundt to og en halv time er bevart.
Til tross for Varèses lille oeuvre, fikk Varèses nyskapende tonespråk med vekt på slagverk, elektroniske virkemidler og nye instrumenter en stor påvirkningskraft på mange komponister i andre halvdel av 1900-tallet, som Milton Babbitt, Harrison Birtwistle, Pierre Boulez, John Cage, Morton Feldman, Roberto Gerhard, Olivier Messiaen, Luigi Nono, Krzysztof Penderecki, Wolfgang Rihm, Alfred Schnittke, William Grant Still, Karlheinz Stockhausen, Iannis Xenakis, Frank Zappa og John Zorn.
Iron Maidens diskografi
Iron Maidens diskografi er diskografien til det britiske heavy metal-bandet Iron Maiden.
Diskografi
Alle studioalbumene fra og med Iron Maiden til og med Fear of the Dark ble remastret og nyutgitt med multimediamateriale i 1998.
¹ Live After Death ble utgitt på nytt i 1998. Den nye utgaven hadde en ekstra CD med fem låter. Disse låtene var inkludert på vinylutgaven da den ble sluppet i 1985, men ikke på den originale CD-versjonen.
² A Real Live One og A Real Dead One ble slått sammen og gitt ut på nytt som A Real Live Dead One i 1998.
³ Live at Donington '92 ble gitt ut på nytt i 1998, da originalalbumet kun ble utgitt i et begrenset opplag på 5 000 utgaver.
Nattland
Nattland eller Natland er et strøk i bydelen Årstad i Bergen. Det omfatter grunnkretsene Øvre Kolstien, Øvre Slettebakken, Kolstien og Nattlandsfjellet, med til sammen 2 661 innbyggere og 1,02 km² landareal.
Området grenser til strøket Sædalen i bydelen Fana i sør og vest, og til strøkene Fantoft i vest, Slettebakken og Landås i nord (alle i Årstad bydel). Området har for det meste småhusbebyggelse, og inngår i Slettebakken sogn under Fana prosti i Den norske kirke.
Navnet er avledet av natt, dialekt for «knatt», «knaus». Opprinnelig stavemåte var Natland, som er bevart av blant andre Natlandsveien borettslag. Navnet har ingenting med «natt» å gjøre, men en «nat», dvs en knatt eller knaus. Stavemåten som viser til navnets opprinnelige betydning, er bevart i Natlandsveien i Sortland.
Aud Jensen
Aud Jensen er en norsk handikappidrettsutøver som har deltatt i paralympiske vinterleker to ganger for Norge. Hun vant sølv i langrenn i Paralympiske leker 1980. Hun deltok også i Paralympiske vinterleker 1976
Slettebakken
Slettebakken avfallsdeponi
Mellom 1940 og 1961 ble alt husholdningsavfall fra Gyldenpris og Årstad bydeler tømt på Slettebakken. Grunnundersøkelser etter år 2000 påviste at grunnvann fra deponiet inneholder olje, blyholdige og klororganiske stoffer, kreftfremkallende tjærestoff fra ufullstendig forbrenning, og PCB. Avfallsdeponiet ble fra 1961 lagt ut til fotballbaner, og vedtatt oppryddet av kommunen i 2007. Men først i september 2022 ble arbeidet påbegynt, med estimert varighet til desember 2024. Utgiftene er anslått til kr 470 millioner, men avfallsmengden kan vise seg større enn først antatt. Minst 207.000 tonn jord og avfall skal graves opp, sorteres og brukes. Trolig kan rundt 60 % av de rensede massene legges tilbake igjen. Etter hvert skal Gimlehallen og Turnkassen rives for å erstattes med et omfattende idrettsanlegg. Arbeidet pågår alle hverdager kl 7-19. Sigevann pumpes opp i et stort basseng ved Tranebanen og renses underveis for sand og avfall, før det tømmes i Tveitevannet som er ett av Norges mest forurensede PCB-vann. Miljøgiften PCB ble tidligere brukt særlig til isolasjon i elektrisk utstyr. Med sigevannet fra avfallsdeponiet havnet det i Tveitevannet.
The Thing (band)
The Thing er et norsk/svensk jazzband som består av Mats Gustafsson (saxofon), Ingebrigt Håker Flaten (bass), og Paal Nilssen-Love (trommer).
Trioen ble etablert i februar 2000 etter en serie konserter i Stockholm og en innspilling av Don Cherry-komposisjoner som ble utgitt i Sverige på Crazy Wisdom/Universal. En forening av tyske, britiske og amerikanske tradisjoner av fri musikk og repertoar samlet fra ulike kilder som James Blood Ulmer, Frank Lowe, P.J. Harvey, White Stripes and Joe McPhee. McPhee deltok også som musiker på She Knows... albumet (2001).
Garage ble utgitt plateselskapet Smalltown Superjazz i 2004. En EP med livemateriale med Joe McPhee og Cato Salsa Experience ble utgitt i 2005, samt et konsertalbum. I 2006 ga de ut Action Jazz også på Smalltown Superjazz og ble nominert til Spellemannprisen 2006 i klassen jazz. Gruppen spenner over materiale fra Ornette Coleman, Lightning Bolt, Yosuke Yamashita og andre i tillegg til originalt materiale. I 2012 ga de ut albumet The Cherry Thing sammen med Neneh Cherry og ble for det nominert til Nordic Music Prize og Spellemannprisen 2012 i klassen jazz.
François Claessens
Maurice Joseph François Claessens (født 30. juni 1880, død 29. september 1971 ) var en belgisk sportsutøver som deltok under de olympiske leker 1920 i Antwerpen. Claessens vant en olympisk sølvmedalje i turn under sommer-OL 1920 i Antwerpen. Han var med på det belgisk laget som kom på andreplass i lagkonkurransen i mangekamp med bak Italia. Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920
Karol Wojtyła – Geheimnisse eines Papstes
Karol Wojtyła – Geheimnisse eines Papstes er en tysk TV-film fra 2006 som handler om pave Johannes Paul IIs liv. I filmen spiller Michael Mendl og Devid Striesow paven. Filmen består både av dramascener og autentisk arkivmateriale. Regissør Gero von Boehm har dermed klart å tegne et mangefasettert bilde av pavens liv. Filmen ble sendt på ZDF.
Opptakene er gjort i Roma og i Görlitz i Sachsen.
Handling
En gartner i Vatikanet, Peppino Mancuso (som er fiktiv), møter Johannes Paul II i haven, og paven forteller ham sin livshistorie og gir ham ny innsikt.
Bertha Krupp von Bohlen und Halbach
Bertha Krupp von Bohlen und Halbach, født 29. mars 1886 i Essen, død 21. september 1957 i Essen, var eier av Kruppkonsernet etter at faren Friedrich Alfred Krupp døde i 1902. Hun var på dette tidspunktet bare 16 år, og man valgte å løse dette ved å gjøre om konsernet til et aksjeselskap med henne som eneeier. Ledelsen av selskapet gikk videre med den eksisterende ledelsen og med moren Margarethe Krupp som formynder.
Krupp giftet seg i 1906 med Gustav von Bohlen und Halbach som dermed ble konsernets nye leder – Bertha Krupp von Bohlen und Halbach beholdt imidlertid hele sin eierpost i konsernet fram til 1943. Gustav von Bohlen und Halbach tok navnet Krupp som ble knyttet til rollen som leder for selskapet og keiser Wilhelm ga tillatelse til dette gjennom en egen særlov («Lex Krupp»). I 1943 ble selskapet overført til sønnen Alfried Krupp von Bohlen und Halbach og det var i denne forbindelse Berthas aksjepost til tilbakeført selskapet som slik igjen ble en ren familiebedrift.
Kagrra,
Kagrra, (kagura), tidligere kjent som Crow, er et japansk visual kei-band. Gruppa er kjent for å bruke tradisjonelle japanske elementer i både musikken og kostymene sine.
Diskografi
Album
Landås
Landås er et boligområde i Årstad bydel i Bergen kommune, som strekker seg fra Haukeland sykehus i nord til Nattland i sør, mellom Fridalen og Slettebakken i vest og byfjellet Ulriken i øst. Landås hørte til gamle Årstad kommune som ble innlemmet i Bergen i 1915.
Landåstorget, Landås kirke, Landås skole, Landåshallen og flere sykehjem ligger i området, som for det meste består av tett boligbebyggelse og utgjør Landås sogn under Bergen domprosti i Den norske kirke. Nattlandsveien er hovedveien som strekker seg gjennom hele området fra nord til sør, og danner grensen mot Fridalen og Slettebakken i vest. Landås dekkes av lokalavisen Årstadposten. Bergen lærerhøgskole flyttet høsten 2014 fra Landås til Kronstad, mens Den internasjonale skolen i Bergen flyttet inn i den tidligere lærerskolen.
Landås kjennetegnes av de mange «stjernehusene» tegnet av Målfrid og Jo Svenningsson i 1952, basert på en type bolighus som hadde vunnet utbredelse i svenske drabantbyer på 1940-tallet. Slike stjernehus skulle også bygges på Paddemyren, men bare sporveisanlegget ble bygd som planlagt. I stedet for stjernehus kom det en 13 etasjers høyblokk (Mannsverk 4) og ti lavblokker på 4 etasjer rundt et grøntareal. Landås hadde 6 409 innbyggere 1. januar 2014 og et areal på 1,37 km², fordelt på grunnkretsene Ravneberget, Sollien, Lægdene, Vognstølen, Landås, Landåslien, Meiseveien, Landåstorget, Rugdeveien, Strimmelen, Øvre Kolstien, Kolstølen og Kolstien.
Lægdene ble i bystyrets møte 29. juni 1929 vedtatt skrevet med e, «Legdene». I møte 11. april 1951 omgjorde formannskapet dette, slik at Lægdene igjen skrives med æ.
Landås bydel
Landås er også navnet på en tidligere bydel i Bergen, avgrenset av Ibsensgate/Bjørnsonsgate i nord, Inndalsveien/Storetveitveien i vest, Fantoftveien i sør, og Nattlandsfjellet og Landåsfjellet i øst. Størstedelen av området lå tidligere i Årstad herred, men ble innlemmet i Bergen kommune i 1915. Området mellom Wergeland og Fantoft lå tidligere i Fana kommune, og ble innlemmet i Bergen i forbindelse med kommunesammenslåingen i 1972. Begrepet Landås benyttes fortsatt om store deler av dette området. Landås bydel ble i 2000 slått sammen med nordlige deler av tidligere Løvstakken bydel (områdene Minde, Solheim, Gyldenpris og resterende deler av Fridalen og Kronstad), og fikk navnet Årstad bydel.
Dominic Cooper
Dominic Cooper (født 2. juni 1978 i Greenwich), er en engelsk skuespiller, som har arbeidet både innen teater, film og TV. Hans er mest kjent fra teater- og filmversjonene av The History Boys, og for rollen som Sky i filmatiseringen av Mamma Mia! fra 2008. I tillegg til dette har han medvirket til flere hørespill på britisk radio. Han spilte i TV-serien Agent Carter.
Han har også vært med i filmen The Duchess med b.l.a Keira Knightley. Filmen ble gitt ut september 2008 i England.
Olli Rehn
Olli Ilmari Rehn (født 31. mars 1962) er en finsk politiker som er medlem av Europaparlamentet. Fra 2004 til 2014, i Barroso-kommisjonen, var han kommissær i Europakommisjonen, fra 2010 med ansvar for økonomiske spørsmål og pengepolitikk.
Bakgrunn
Rehn ble født i S:t Michel i den østre delen av Finland og studerte økonomi, internasjonale forhold og journalistikk ved Macalester College i Saint Paul, Minnesota. Han tok en mastergrad i statsvitenskap ved Helsingfors universitet i 1989 og tok en PhD ved University of Oxford i 1996 over emnet «Korporatisme og industriell konkurransekraft i små europeiske stater» [sic].
Olli Rehn begynte sitt politiske virke som byråd i Helsingfors i 1988. Han var visepresident i partiet Centern fra 1988 til 1994 og i 1991 ble han valgt til den finske riksdagen. Rehn ledet den finske delegasjonen til Europarådet og var spesialrådgiver for den finske statsministeren Esko Aho fra 1992 til 1993. Han forlot den finske riksdagen i 1995 for å bli representant i Europaparlamentet og var da visepresident for den liberale gruppen i Europaparlamentet. Har har også vært visepresident for Europabevegelsen i Finland.
Fra 1998 til 2002 ledet han kabinettet under den første finske kommissæren, Erkki Liikanen. I 2002-2003 var han som professor ved institutt for statsvitenskap og europeiske studier ved Helsingfors universitet.
Deretter arbeidet han som økonomisk rådgiver for Finlands statsminister, før han en kort periode var kommissær for næringsvirksomhet og informasjon i Europakommisjonen under Romano Prodi.
Europakommisjonen
Rehn arbeidet i en kort periode under Romano Prodi i Europakommisjonen, han ble utnevnt til kommisjonær for IT og tok over 12. juli 2004 etter Erkki Liikanen som sluttet for å bli finsk sentralbanksjef og leder for Finlands Bank. Den finske regjeringen nominerte så Rehn for kommisjonen under José Manuel Barroso (2004–2010).
Olli Rehns utnevnelse til kommisjonær for utvidelse ble mottatt med noe skuffelse i Finland, man hadde håpet at landets kandidat skulle få et ansvarsområde knyttet til økonomi. Arbeidet med utvidelse var sentralt for EU frem mot innlemmelse av 10 nye nasjoner 1. mai 204, men har siden fått noe mindre oppmerksomhet. Olli Rehn ledet prosessen med innlemmelse av Bulgaria og Romania i 2007, såvel som forhandlinger med Kroatia og Tyrkia, hvorav Tyrkias mulig fremtidige inntreden i EU er det mest betydelige og omdiskuterte.
I 2010 fikk Rehn ansvar for økonomiske spørsmål og pengepolitikk.
Alphonse Van Mele
Alphonse Van Mele (født 29. desember 1891, død 11. januar 1972) var en belgisk sportsutøver som deltok i de olympiske leker 1920 i Antwerpen.
Personlig trener
Personlig trener (vanlig forkortet PT) er en trener eller treningsinstruktør som gjerne arbeider ved helsestudio og treningsstudioer og kan leies for personlig instruksjon og veiledning på timebasis.
Oppdraget til en PT er å bistå, motivere og inspirere kunder eller klienter til å nå mål innen aktivitet og helse. Arbeidet til en PT er å tydeliggjøre treningsmål og forventninger. Videre skal det utformes planer eller treningsprogram som skal gjennomføres. Disse planene skal være tilpasset klientens utgangspunkt og gi rom for både kortsiktig og langsiktig utvikling. Veiledning og rådgiving innen kosthold og ernæring kan også være del av en PTs oppdrag.
Scarface: The World Is Yours
I spillet kontrollerer spilleren Tony Montana. Han prøver å gjenoppta det han mistet da alle trodde han var død, gangstere tok alt bortsett fra huset, som har blitt til et rot. Tony Montana prøver å komme seg tilbake til den kriminelle underverdenen, og gjenvinne kontrollen over Miamis narkotika-handel. Spillet er en Grand Theft Auto-klon.
Gameplay
I løpet av spillet må Tony ødelegge rivaliserende gjenger, og gjenopprette sitt eget rykte i den kriminelle underverdenen. Spilleren kan bruke kjøretøy eller båter, bevege seg rundt på kartet til fots, samhandle med en rekke ikke-spillerstyrt spillere, som kan være fiendtlige eller ikke-fiendtlige. Til konfrontasjoner kan man bruke en rekke forskjellige våpen: pistoler, maskinpistoler, hagler, automatgevær, en snikskytter-rifle, en rakettkaster, en motorsag eller forskjellige våpen til nærkamp - deriblant en machete. Men til forskjell fra andre lignende spill, kan ikke Tony skad eller drepe uskyldige mennesker. Hvis spilleren forsøker å skyte eller angripe et ikke-aggressivt mål, vil karakteren nekte å gjennomføre handlingen. Hvis spilleren prøver å treffe en uskyldig person med et kjøretøy, vil karakteren bare bli skadet.
Etter hvert som spillet skrider frem, får spilleren tilgang til noen av Tonys håndlangere når han gjenoppbygger imperiet sitt: en sjåfør, en båt som kan smugle større mengde kokain, en våpen-selger som kan levere våpen, en håndhever for å beskytte Tonys virksomheter eller angripe hans konkurrenter, samt en leiemorder som kan eliminere andre gangstere eller konkurrerende narkotika-selgere. Når disse ansatte har blitt låst opp, kan spilleren bytte kontroll fra Tony til en av dem. Når spilleren tar på seg rollen som håndhever eller leiemorder, kan spilleren også skade eller drepe uskyldige mennesker.
Når spilleren skal skyte noen, kan spilleren treffe bestemte kroppsdeler for å få frem ulike reaksjoner. For eksempel, hvis Tony skyter en motstander i ett bein, skal fienden falle ned - men fortsette å skyte. Hvis spilleren treffer en motstander i en arm, blir fienden stående på beina. Det er fire viktige geografiske områder som Tony må kontrollere for å gjennomføre hele spillet; Little Havana, Downtown, South Beach og North Beach. I begynnelsen av spillet er hele kartet tilgjengelig, men Tony kan ikke utføre oppdrag, angripe rivaliserende kriminelle gjenger, eller kjøpe eiendom andre steder enn i Lille Havana.
Hvis det er en liten leverandør, kan Tony bare kjøpe en viss mengde - som kan selges direkte til andre forhandlere eller distribueres gjennom hans egne butikker. Men hvis det er snakk om en større leverandør, kan Tony kjøpe flere kilo, som må overføres til et lager før stoffet kan selges videre. Samtidig som Tony distribuerer kokain blir han forfulgt av rivaliserende gjeng-medlemmer. Etter hvert som spillet utvikler seg kan Tony kjøpe større mengder kokain direkte fra de karibiske øyene sør for Miami. Men deretter må han komme seg tilbake til fastlandet via båt, unngå pirater eller den amerikanske kystvakten - før han kan distribuere stoffene videre i Miami.
Alle kontanter spilleren har tilgjengelig, kalles «skitne» penger og hvis spilleren dør, blir arrestert eller havner i problemer med en annen gjeng, kommer spilleren til å miste alle sine skitne penger. Den eneste måten å beskytte Tonys kontanter på, og sikre at de ikke går tapt når spilleren dør, er å sette pengene inn i en bank. Spilleren står fritt til å hvitvaske penger i en bank når som helst (unntatt under oppdrag) men hver gang spilleren hvitvasker penger, kommer banken til å ta en del av overskuddet.
Handling
Scarface: The World Is Yours begynner under den siste scenen av filmen Scarface når Tony Montanas herskapshus blir angrepet fra leiemordere sendt av Alejandro Sosa. I motsetning til i filmen, er Tony imidlertid i stand til å overmanne Sosas menn og unnslippe eiendommen, i det Drug Enforcement Administration og lokalt politi dukker opp. En av Sosas håndlangere kontakter Sosa etter angrepet, og sier at Tonys herskapshus blir beslaglagt av politiet, narkotika-imperiet hans er redusert til nesten ingenting, og Tony selv er mest sannsynlig død. I mellomtiden, samtidig som han gjemmer seg, bestemmer Tony seg for å slutte med kokain, og lover gjengjeldelse mot Sosa. Tre måneder senere, i mars 1984, returnerer Tony til Miami. Alle hans eiendommer har nå blitt overtatt av myndighetene. Alle distriktene i Miami som han tidligere pleide å dominere, har blitt oppdelt og kontrollert av en rekke andre narkotika-karteller.
Tonys første handling er å be George Sheffield om å bli hans advokat igjen. Sheffield sier motvillig enig, men til en høyere lønn enn tidligere. Deretter reiser Tony for å møte sin gamle venn og kontakt Felix, som forteller ham at Sosa samarbeider med Gaspar Gomez - i et forsøk på å ta kontroll over alle Tonys tidligere områder. For å gjenoppbygge imperiet sitt, må Tony først tjene nok penger til å kjøpe tilbake herskapshuset sitt fra Vice Squad. Men han kjenner ikke lenger noen troverdige narkotika-forhandlere, ettersom de fleste rapporterer tilbake til Sosa nå. Felix ber ham snakke med en servitør som heter Coco, som setter Tony i kontakt med enkelte forhandlere uten noen tilknytning til Sosa. Etter at Tony har tjent nok penger til å kjøpe tilbake herskapshuset sitt, begynner han sakte å gjenopprette sitt tidligere omdømme.
Felix forteller senere Tony at Gomez smugler kontanter, og gir ham et tips om en av lastebilene hans - som inneholder 50 000 dollar. Tony avskjærer lastebilen, og bruker pengene til å åpne en bank-konto. Ved å gjenoppta kontakten med sin tidligere kontakt i en bank, Jerry, bruker Tony banken til å hvitvaske pengene sine. Samtidig forsøker Tony å ta tilbake kontrollen over Lille Havana fra Diaz-brødrene. Etter hvert som Tonys rykte øker, planlegger brødrene å få ham myrdet. Etter å ha overlevd et av drapsforsøkene deres, forhører Tony leiemorderne og får vite at Diazes fikk moren hans drept. Etter hvert forsøker Tony å ta kontroll over Miami sentrum, fra Contreras-kartellet. Samtidig blir han kontaktet av The Sandman en kokain-produsent fra de karibiske øyene sør for Miami. Sandman ønsker også å bli kvitt Sosa, og slår seg sammen med Tony.
Frans Gibens
François «Frans» Gibens (født 1896, død 1964) var en belgisk sportsutøver som deltok under de olympiske leker 1920 i Antwerpen. Gibens vant en olympisk sølvmedalje i turn under sommer-OL 1920 i Antwerpen. Han var med på det belgisk laget som kom på andreplass i lagkonkurransen i mangekamp med bak Italia. Det var 120 turnere fra fem nasjoner på fem lag som deltok i konkurransen som ble gjennomført 23. og 24. august 1920
Vår Staude
I 2021 kom hun på femteplass i sesong 12 av 71° nord – Norges tøffeste kjendis.
Georg Muche
Georg Muche (født 8. mai 1895 i Querfurt, død 26. mars 1987 i Lindau) var en tysk maler, grafiker og høyskolelærer.
Bakgrunn
Allerede i skolealderen var han opptatt av kunst, laget portretter av sine medelever og kopierte gamle mesterverker i oljemaleri.
Som 17-åring ga han opp gymnaset uten avsluttende eksamen. Han studerte på privatakademiet hos Anton Azbé i München. Etter bare ett år dro han videre til Berlin (1914) og fikk kontakt med gruppen omkring Galerie Der Sturm.
Karriere
I 1916 arrangerte galleristen utstilling med 22 arbeider av den unge Muche, sammen med Max Ernst. Selv uten formalkompetanse, ble han tilsatt som lærer ved Der Sturms kunstskole som startet i september samme år. Nye utstillinger var sammen med Paul Klee og Alexander Archipenko.
Han ble innkalt til militærtjeneste i 1918, men opplevde bare kaoset da krigen – og ble pasifist av det.
I 1919 fikk han kontakt med «Novembergruppen», og derigjennom med både Dada og Bauhaus. Walter Gropius fikk ham til Weimar i 1920 for at han skulle være lærer og læremester. Han hadde stillingen som formingslæremester ved tekstilavdelingen til 1927. Han var også involvert i bygging og utforming av hus til både beboelse og industri.
Han dro tilbake til Berlin i 1927, og var lærer ved en ny kunstskole, oppkalt etter Johannes Itten. Han fikk også et professoratengasjement ved statens skole for kunst og kunsthåndverk i Breslau. Entartetheten dreide seg for hans vedkommende mest om eksperimentene med forbudte stilarter, og flere bilder ble beslaglagt. Han kom seg gjennom en del av tiden som lærer i freskomaleri.
Deretter ble han lærer for mesterelever i tekstildesign (1939 – 1958) ved ingeniørskolen i Krefeld, og fikk verkene sine stilt på documenta 1 i Kassel. Etter 1960 bodde han som fri kunstner ved Bodensjøen og arbeidet med kunstteori.
Hans kanskje viktigste verk var «Tafeln der Schuld», som summerte opp hans livssyn som motkraft til krig, nazisme og annen elendighet. Etterkrigstiden ga stadig nye anledninger til å videreføre serien med «den blødende linjen av mine livserfaringer», som han selv uttrykte det som 70-åring.
Einar Sigmundstad
Einar Sigmundstad (født 6. september 1952 ) er en norsk fotballtrener og kampanalytiker, opprinnelig fra Rogaland, ansatt som amanuensis ved Norges idrettshøgskole i Oslo. Hans spillerkarriere innbefatter Midtbygden Idrettslag fra Tau, samt en sesong i 1. divisjon fotball for herrer 1972 (én kamp) med Viking FK. Han avsluttet spillerkarrieren i Lyn Oslo (1973–76).
Han har trent Strømsgodset Toppfotball i flere perioder (1983–84, 1989–91, 2002). Som trener med delt ansvar med Tor Røste Fossen bidro han til Norgesmesterskapet i fotball for herrer 1991, og han var dertil under Arne Dokken (2002). Ellers har han trent juniorlandslaget i fotball (fem år; J-16 to år og døvelandslaget i to år).
Åssiden Idrettsforening (2004) og den senere tid Idrettslaget Heming.
Xin-dynastiet
Xin-dynastiet (新朝, ordet betyr Det nye dynasti) (9-25) i Kinas historie var ikke noe dynasti i ordets normale forstand, ettersom det bare hadde én keiser. Men i kinesisk historieskrivning benyttes likevel ordet dynasti om disse årene mellom Det vestlige (eller tidlige) og det Det østlige (sene) Han-dynasti.
Xin-dynastiets eneste keiser var Wang Mang, som var nevøen til keiserinne Wang Zhengjun. Hans vei til makten begynte da hennes ste-sønnesønn keiser Ai døde i 1 f.Kr.. Etter å ha fremelsket en personkult i flere år overtok han som keiser i år 9.
Selv om han var en kreativ lærd og politiker viste seg han seg å være en inkompetent hersker. Wang Mang forstod at den største faren for rikets sikkerhet var landeiernes enorme makt. Han bekjempet dette ved å erklære all landeiendom som statseiendom. Den konfiskerte jorden begynte han så å redistribuere blant bondebefolkningen, og forbød kjøp og salg av land. Men landeierne motsatte seg dette. Ettersom svært mange embedsmenn selv var landeiere var det ingen som hjalp Wang Mang til å sette reformene ut i livet. Bøndene gjorde på nytt opprør. Det farligste bondeopprøret ble kant «de røde øyenbryns opprør», fordi det ble anført av et hemmelig selskap hvis medlemmer farvet øyenbrynene røde. Vidtgående ødeleggelser fulgte. Dynastiets hovedstad, Chang'an, ble beleiret i 23 av opprørske bønder. Wang Mang døde i oktober 23, under beleiringen.
Til slutt klarte en allianse av landeiere og tilhengere av Han-dynastiet klarte å slå ned opprørene, og gjeninnsette Han-regimet i e.Kr..
Fort Ronduit
Fort Ronduit er det nordligste av forsvarsverkene som hører til den nye hollandske vannlinjen. Det befinner seg nord for festning Naarden i Naarden kommune i den nederlandske provinsen Noord-Holland.
Fortet er en del av festning Naarden, og hadde som hovedoppgave å kontrollere adgangen nord for festningen i retning av Muiderberg og Muiden. Idag (2008) er dets tilstand god og jordverkene stort sett intakte. Fort Ronduit er beskyttet ved lov (Rijksmonument). Besøkende har ingen tilgang, men fortet kan beskues fra landsiden. Eier er Dienst Domeinen.
Fortet ble anlagt i perioden 1873–1875, på en av fort Naardens redutter som stammet fra 1747 og en retranchement fra 1786. De eldre verkene led under påvirkning av Zuiderzee og gikk tapt. Fort Ronduit ble bygget foran inundasjonsverkene og plassert slik at det kunne bestryke områdene som befant seg utenfor dikene nord for byen, og dermed forhindre fiendtlig fremrykning. Fortet er forbundet med festning Narden via en dekket vei og en kranbro over Keelgracht.
Fortets deler
Fortet er mangekantet og omgitt av en vollgrav med kranbro over delen som heter Keelgracht, men det ble ikke beskyttet av inunderingsverk. Kranbroen er forøvrig en av få som fremdeles finnes i Nederland.
Kranbroen
Dette er den best bevarte av tre broer av denne typen i Nederland, og Rijksgebouwendienst (RGD) anser den å være en viktig kulturarv. Kranbroens restaurering ble foretatt under ledelse av RGD.
Brotypen ble tegnet av ingeniør Willem Conrad (1800–1869) for jernbanelinjen som ble bygget mellom Amsterdam og Rotterdam ca. 1840, og den er annerledes enn de andre i og med at den er en dreiebro. Delen som dreier mente folk lignet en veggmontert kran, derav navnet. Kranbroen ved fort Ronduit er bygget nesten utelukkende av støpejern, og veier i underkant av seks tonn. Tre år etter at fort Ronduit hadde blitt bygget ble broen sterkt skadet under en storm, og man byttet den skadde broen ut mot en kranbro. En slik bro var mindre følsom for angrep siden den ikke ble heist opp, men dreiet til siden. Den nye broen stod ferdig på høsten 1878.
Socotrarevet
Socotrarevet er et undersjøisk rev 4,6 m under havoverflata ved fjære sjø, som ligger i Øst-Kina-havet. Revet er gjenstand for en pågående grensekonflikt mellom Sør-Korea og Kina, som begge mener at den ligger innenfor deres økonomiske sone.
Sør-Korea kaller revet Ieodo (이어도/離於島; MR: Iŏdo) eller Parangdo (파랑도/波浪島; MR: P'arangdo), mens Kina kaller det «Suyanskjæret» (苏岩礁). Revet er i dag fundament for Korean Ieodo Ocean Research Station. Stasjonen får mannskap og forsyninger ved hjelp av helikopter til en helipad på stedet.
Revet ligger 149 km sørvest for øya Marado som ligger like ved Jeju.
László Kovács (politiker)
László Kovács (født 3. juli 1939 i Budapest, Ungarn) er kommissær for toll og skatter i EU.
Socotrarevet
Japans nærmeste territorium til revet er øya Torishima (鳥島) 275 km unna, mens Kinas nærmeste territorium er øya Yushandao (余山島) 287 km unna.
László Kovács (politiker)
Kovács ble i 2002 tildelt storkors av Den Kongelige Norske Fortjenstorden.
Socotrarevet
Historie
Det finnes ingen bevis for at øya noen gang har vært bebodd.
László Kovács (politiker)
Han er gift og har en datter.
Socotrarevet
Historie
«Parangdo» og «Ieodo» er navn for en mytisk øy som innbyggerne på Jeju mener huset åndene til fiskere som hadde omkommet på havet. Sørkoreanske myndigheter har knyttet en direkte forbindelse mellom mytene og dagens rev, og hevder at ordtaket «den som ser Parangdo vender ikke tilbake» refererer til farene som sjøfarende kunne oppleve når brenningene slo mot revet. Socotrarevet koreanske navn ble offisielt «Ieodo» 26. januar 2001, vedtatt av Korea geologiske institutt. Det er uklart om det med Ieodo faktisk menes Socotrarevet. Det er heller ikke klart om revet noen gang ble okkupert eller erklært som en del av Korea.
Den salvadoranske borgerkrig
Den salvadoranske borgerkrig (spansk: la Guerra Civil de El Salvador) var en konflikt som fant sted i det sentralamerikanske landet El Salvador mellom 1980 og 1992. Borgerkrigen ble utkjempet mellom den militærledede, diktatoriske salvadoranske regjeringen støttet av Amerikas forente stater og en rekke ulike venstresidegeriljaer. Aktørene på venstresiden var Farabundo Martí-frigjøringens folkestyrker (Fuerzas Populares de Liberación Farabundo Martí, FPL), folkets revolusjonshær (Ejército Revolucionario del Pueblo, ERP), den nasjonale motstand (Resistencia Nacional, RN), det salvadoranske kommunistparti (Partido Comunista Salvadoreño, PCS) og de sentralamerikanske arbeideres revolusjonsparti (Partido Revolucionario de los Trabajadores Centroamericanos, PRTC) og 10. oktober 1980 slo de seg sammen i Farabundo Martí-frigjøringsfronten (Frente Farabundo Martí para la Liberación Nacional, FMLN). Farabundo Martí-frigjøringsfronten ble støttet av det sosialistiske regimet på Cuba og sandinistenes Nicaragua. I tillegg kom en rekke demokratiske motstandsbevegelser innenfor den salvadoranske demokratifronten.
Landet var preget av store indre motsetninger som førte til utbrudd av vold i 1970-åra før borgerkrigen brøt ut. I 1979 hadde den sivil-militære El Salvadors revolusjonære regjeringsjunta (Junta Revolucionaria de Gobierno) styrtet den sittende presidenten Carlos Humberto Romero og sikret seg makten i landet. Med amerikanske hjelp fikk høyresida innenfor juntaen, ledet av Álvaro Magaña og José Napoleón Duarte kontrollen og førte en stadig strengere politikk for å kontrollere befolkningen og kue opprørsgrupper. I 1980 ble den juntakritiske katolske biskopen Óscar Romero skutt mens han holdt messe, og dette ble et av myndighetenes mest beryktete overgrep mot befolkningen. Krigen mellom FMLN eskalerte tidlig i 1980-årene, da infrastrukturen i landet var skadet og geriljaen fikk kontroll over store deler av landsbygda. Krigen fortsatte militært og politisk fram til 1991, da partene innledet forhandlinger.
16. januar 1992 ble Chapultepec-fredsakkorden signert i Chapultepec-slottet i Ciudad de México under FNs og den katolske kirkes oppsyn. En ni måneder lang våpenhvile begynte formelt 1. februar og ble aldri brutt. Fredsavtalen innebar at det salvadoranske militæret ble restrukturert, militærregimets politistyrker ble oppløst og erstattet av en sivilkontrollert styrke. FMLN ble et politisk parti, mens frontens geriljasoldater ble gitt amnesti. I løpet av borgerkrigen ble antageligvis 75.000 mennesker drept eller forsvant sporløst. I El Mozote-massakren 11. desember 1981 drepte for eksempel de salvadoranske militære over 1000 sivile i en anti-gerilja-kampanje. Krigen er i ettertid blitt gransket av en kommisjon for å avdekke brudd på menneskerettighetene.
Hemmelighetene i B-by
Hemmelighetene i B-by er en norsk komi-, krim- og dramaserie av og med teatergruppa Tramteatret som gikk på NRK i 1982. Serien ble vist i barne- og ungdomsprogrammet Halvsju. Regien var ved Sigve Bøe, mens manus var ved Terje Nordby.
Handling
Handlingen foregikk i den oppdiktede byen «B-by» (innspilt på Kampen i Oslo) og tok for seg problemer med narkotika og rusproblematikk blant ungdom. Serien var laget for barn og unge, og det alvorlige budskapet var pakket godt inn slik at det ble mer forståelig for målgruppen. Ord eller bilder av konvensjonell narkotika eller rusmidler ble derfor aldri nevnt eller vist. Ernst Bernt var imidlertid avhengig av stangselleri. Likevel var musikk, humor og intens spenning det som gjorde serien populær.
Hovedrolleinnehaverne i serien er Magne Bruteig (Ernst Bernt) og Anne Nyutstumo (Kameliadamen), som sammen kjemper mot skurkene i B-by.
Om serien
Rollene var hovedsakelig fordelt på Tramteaterets egne skuespillere, og flere av skuespillerne opptrådte derfor i mer enn én rolle. Tramteatret produserte også denne serien på tidlig video-/TV-utstyr (i stedet for film), men nettopp dette gav serien sitt helt spesielle uttrykk. Som i de andre produksjonene til Tramteateret var musikkinnslag en viktig del av serien, og hver episode hadde en ny sang fremført av «B-bylaget Horn og Pryl». Musikken var komponert av Anders Rogg og Arne Garvang, og ble fremført av Tramteatret.